**Fejér megyei sakkcsapat diákolimpia versenykiírása**

**(I-II, III-IV, V-VI. korcsoport; fiú-, lánycsapat)**

**2015/2016. tanév**

1. A verseny célja: a **megyei csapatbajnoki cím** eldöntése a fent megadott korcsoportokban. A győztes csapatok jogot szereznek az **országos döntőn** való részvételre.
2. A verseny rendezői: a Fejér Megyei Sakkszövetség, Fejér Megyei Diáksport Szövetség.
3. A verseny helyszíne: **Rudas Közgazdasági Szakközépiskola**

**Dunaújváros, Római krt. 47.**

1. 4. A verseny ideje: **2016. február 6.** (szombat) 9:00 óra.

5. A verseny résztvevői: A Magyar Diáksport Szövetség országos diákolimpiai versenykiírása "Általános szabályainak" megfelelően az egyes korcsoportokba tartozó tanulók. A csapat tagja az lehet, aki az adott iskolába a 2015/2016. tanév kezdetéig beiratkozott, s a verseny időpontjában az iskola tanulója.

Eszerint:

* A **2015/2016. tanévi korcsoportok** a következők:
* I-II. kcs. 2005-ben vagy később születettek
* III-IV. kcs. 2001-2004 között születettek
* V-VI. kcs. 1996-2000 között születettek.
	+ Fiatalabb versenyző indulhat az idősebbek között, amennyiben ugyanannak az iskolának a tanulója.
	+ Az 1996-os születésű tanuló diákolimpiai versenyeken csak abban az esetben indulhat, ha az előző tanév félévzárásakor is az iskola tanulója volt, és a 2015/2016. tanévben is a köznevelési intézmény tanulója
	+ Egy játékos az iskolának csak egy csapatában szerepelhet.
	+ Lányok indulhatnak a fiúk között, de fordítva nem.

6. A csapatok összetétele:

* I-II. korcsoport: **fiúk 4 fő**, **lányok** **3 fő.**
* III-IV. korcsoport: **fiúk 4 fő**, **lányok** **3 fő.**
* V-VI. korcsoport: **fiúk 4 fő, lányok** **3 fő.**
* Csapatonként egy fő tartalék nevezhető.
* Az erősorrenden alacsonyabb értékszámú versenyző csak akkor előzhet meg magasabb értékszámút, ha értékszámuk különbsége nem haladja meg a 150-et. Értékszám nélküli játékosok megelőzhetik az értékszámosokat az 1200-as értékszám határig.

7. Indulási jogot szereznek:

**I-II. és III-IV. korcsoport (általános iskolák) esetében**

* A területi korcsoportos csapatbajnokok (fiú és lány). Akadályoztatás esetén a soron következő csapatok indulhatnak.

**V-VI. korcsoport (középiskolák) esetében**

* A megye középfokú tanintézményei **egy** fiú- és **egy** lánycsapatot nevezhetnek.

A jogosultság eldöntése miatt kérjük a körzeti bajnokságok jegyzőkönyvét a verseny előtti hétre megküldeni a Fejér megyei Sakkszövetség részére elektronikus formában az istvanguber@gmail.com és a fehist@gmail.com címre.

8. Nevezés: Nevezni a fejersakk@gmail.com címen kell, a korcsoport és az iskola nevének megadásával.

~~Nevezni az MDSZ Versenykiírás Általános szabályok 10. pontja alapján~~ **~~az iskolának kell az MDSZ elektronikus nevezési rendszerében~~**~~. Az MDSZ versenykiírása értelmében~~ **~~helyszíni nevezést nem fogadunk el!~~**

A megyei döntő nevezési határideje: **2016. február 1.**

~~Kivonat a Diákolimpia Versenykiírás Általános szabályok c. részéből (érvényes az országos döntőre továbbjutók esetében is):~~

*~~A nevezést elektronikus úton, az MDSZ honlapján - www.diakolimpia.hu - kialakított nevezési rendszerben kell megtenni a versenynaptárban megjelölt nap 12.00 órájáig!~~* ***~~A megyei versenyekre az MDSZ honlapján kell nevezni~~*** *~~a megyei diáksportszervezetek által megadott nevezési határidőig. A csapatsportágakban a névsor megfelelő kitöltése után változtatni csak indokolt esetben, pl. sérülés, betegség vagy egyéb előre nem látható indok miatt lehetséges. A nevezési határidő után a rendszer nem fogad el nevezéseket. Postai úton, faxon vagy bármilyen más módon eljuttatott nevezéseket az MDSZ nem fogad el és nem dolgoz fel. Az elektronikus nevezés részletes tudnivalói az MDSZ honlapján található tájékoztatóban olvashatóak.~~*

A verseny helyszínén beérkezéskor a csapatoknak **erősorrendi ívet** (táblasorrendet) kell leadni, amelyen fel kell tüntetni a versenyzők FIDE Élő-pontszámát. A személyazonosságot a verseny helyszínén beérkezéskor a diákigazolvánnyal kell igazolni. Az orvosi igazolás megszerzése nem szükséges. A nevezés díjtalan.

9. A verseny lebonyolítása: a versenyt **5 fordulós svájci rendszer**ben bonyolítjuk versenyóra használattal, játszmajegyzési kötelezettség nélkül, a FIDE "rapid" versenyekre vonatkozó szabályainak alkalmazásával. A versenybíró kevés induló esetén (dupla) körmérkőzést is elrendelhet. A játékidő **20-20 perc.**

10.Helyezések eldöntése:

* A helyezések sorrendjét a mérkőzéseken elért játszmapontok összege határozza meg.
* Svájci rendszerű verseny holtversenye esetén elsősorban az egymás elleni eredmény, másodsorban a Buchholz értékelés, harmadsorban a csapatgyőzelmi pontszámítás (győzelem 2 pont, döntetlen 1 pont), végül a magasabb táblákon elért jobb eredmény dönt, előzőek azonossága esetén a versenybíró rövidített játszmá(ka)t rendel el.
* Körmérkőzéses verseny holtversenye esetén elsősorban az egymás elleni eredmény, másodsorban a Berger-Sonneborn számítás, harmadsorban csapatgyőzelmi pontszámítás, végül a magasabb táblákon elért jobb eredmény dönt, előzőek azonossága esetén a versenybíró rövidített játszmá(ka)t rendel el.

11.Díjazás: Az 1-3. helyezett csapatok tagjai **érmet**, minden résztvevő csapat **oklevelet** kap.

12.Egyéb rendelkezések:

* Amennyiben a továbbjutó csapat nem kíván a diákolimpia országos döntőjén indulni, az indulási szándékáról való lemondást az országos döntő nevezési határidejének lejárta előtt legalább egy héttel közölnie kell a Fejér Megyei Sakkszövetséggel. Ebben az esetben a megyei döntő következő helyén végzett csapat kap lehetőséget az indulásra.
* Az itt nem részletezett kérdésekben az érvényben lévő „játék- és versenyszabályok” az irányadók, különleges esetekben a versenybíróság dönt.
* A verseny rendezői fenntartják a jogot a versenykiírás módosítására, amennyiben az országos versenykiírás ezt szükségessé teszi.

***Fejér Megyei Sakkszövetség***